Kaapse sakeman wreed vermoorAlexander Otten, ŉ 53-jarige beleggingsbestuurder van Kaapstad, is oor die naweek dood aangetref in sy vakansiehuis naby Velddrif. Die Cape Times het Dinsdag berig Otten, die eienaar van Northstar Asset Management, se hande en voete was vasgebind en ŉ plastiese sak was oor sy kop getrek. Hy het ook ŉ kopwond gehad. Adjudant-offisier November Filander het gesê die motief vir sy moord word verbind met die roof. Twee verdagtes, onderskeidelik 22 en 26 jaar oud, is Maandag in St Helenabaai in hegtenis geneem en moet Woensdag in die Vredenburg-landdroshof verskyn. – Sapa